Olimpiada Națională a Sportului Școlar – Șah Liceu, etapa județeană, și-a desemnat recent câștigătorii. Competiția a fost organizată de Colegiul Tehnic "Alexandru Ioan Cuza", Inspectoratul Școlar Județean Suceava și Clubul Sportiv Șah Suceava. La startul competiției s-au prezentat elevii care au câștigat etapele locale.
Vicepreședintele Clubului Sportiv ,,Șah" Suceava, Ailincăi Doru-Cosmin, ne-a spus că la fete au fost patru concurente: Bărilă Ștefana - Colegiul Național "Ștefan cel Mare" Suceava, Mitrofan Alexia - Colegiul Național "Ștefan cel Mare" Suceava, Niculescu Maria Diana - Colegiul Național Militar "Ștefan cel Mare" Câmpulung Moldovenesc, Sfîrnaciuc Ștefania - Colegiul Național "Eudoxiu Hurmuzachi" Rădăuți, iar la băiți tot patru concurenți: Dranga Victor Andrei - Colegiul Național "Dragoș Vodă" Câmpulung Moldovenesc, Miron Ioan - Colegiul Național "Eudoxiu Hurmuzachi" Rădăuți, Pădurariu Dimitrie-Nicolas - Colegiul Național "Petru Rareș" Suceava, Pădurariu Mihai-Edward - Colegiul Național "Petru Rareș" Suceava.
Competiția s-a desfășurat în sistem double round-robin, pe durata a șase runde, cu timp de gândire de 15 minute și increment de 5 secunde pentru fiecare mutare. Arbitrul competiției a fost Doru Ailincăi de la Clubul Sportiv Șah Suceava. Clasamentul final la fete: Mitrofan Alexia - Colegiul Național "Ștefan cel Mare" (legitimată la Clubul Sportiv ȘAH Suceava), Bărilă Ștefana - Colegiul Național "Ștefan cel Mare" Suceava, Sfîrnaciuc Ștefania - Colegiul Național "Eudoxiu Hurmuzachi" Rădăuți, Niculescu Maria Diana - Colegiul Național Militar "Ștefan cel Mare" Câmpulung Moldovenesc. La băieți, clasamentul a fost următorul: Pădurariu Mihai-Edward - Colegiul Național "Petru Rareș" Suceava, Dranga Victor Andrei - Colegiul Național "Dragoș Vodă" Câmpulung Moldovenesc, Pădurariu Dimitrie-Nicolas - Colegiul Național "Petru Rareș", Miron Ioan - Colegiul Național "Eudoxiu Hurmuzachi" Rădăuți.
Vicepreședintele Clubului Sportiv ,,Șah" Suceava, Ailincăi Doru-Cosmin, a comunicat că Mitrofan Alexia și Pădurariu Mihai-Edward sunt cei doi elevi care vor reprezenta județul Suceava la etapa națională.